На святочную лінейку з нагоды адкрыцця змены завіталі намеснік старшыні райвыканкама Алена Васільеўна Пашковіч і начальнік адзела па адукацыі Наталля Васільеў­на Стрыжонак. Яны пажадалі дзецям цікавага адпачынку, новага сяброўства, якое б потым абавязкова падтрымлівалася калі не падчас непасрэдных зносін, то па тэлефоне ці праз сацсеткі. Дарэчы, у лагеры ёсць рэжым карыстання гаджэтамі, па якім дзеці бяруць іх на гадзіну-дзве ўвечары. Як высветлілася, больш і не трэба, бо ніхто з адпачываючых так і не папрасіў свой тэлефон на даўжэйшы час.